als_Latn dik_Latn sag_Latn
Këngëtari Arkimed Lusha, ose siç njihet nga publiku, Stresi, ka reaguar në Istagram pas arratisjes nga komisariati dhe shpalljes së tij në kërkim.
“Atyre që mund të më dëgjojnë, i them: mos u dëshpëroni. Mjerimi që tash është mbi ne nuk është asgjë tjetër veçse kalimi i lakmisë hidhërimit të njerëzve që i frikësohen progresit njerëzor. Urrejtja e njerëzve do të kalojë, dhe diktatorët do të vdesin, dhe fuqia që ata morrën nga populli do t’i kthehet popullit. Dhe për derisa njerëzit vdesin, liria kurrë nuk do të shuhet. #stresinjo,” ka shkruar ai në një postim në rrjetin social.
Këngëtari i cili njihet si një përkrahës i flaktë i Partisë Demokratike, është ndaluar një ditë më parë nga policia. Ai ka refuzuar t’i tregojë policit dokumentat që i janë kërkuar dhe nuk ka pranuar të kryejë testin e alkoholit. Në këto kushte ai është shoqëruar në ambjentet e Komisariatit nr.3 ku ka rezultuar nën efektin e pijeve alkoholike dhe pa patentë. Duke përfituar nga fakti se nuk i ishin vënë prangat, Stresi ka mundur të arratiset nga ambjentet e Komisariatit duke u hedhur nga dritarja e katit të dytë. Ndërkohë Shërbimi i Kontrollit të Brendshëm ka nisur hetimin për efektivët e policisë që e kanë shoqëruar atë, pa i vënë prangat. 3 prej tyre janë arrestuar ndërsa 9 të tjerë janë pezulluar dhe do të ndiqen penalisht.
als_Latn als_Latn als_Latn